8. 8. 2010, Kinshasa, Kongo

Počuli sme nádherný príhovor nášho milovaného brata. Myslel som si: „To stačí, môžeme ísť domov.“ Ak pozorne počúvame každé Božie Slovo, tak je v každej vete, v každom verši niečo vzácne.

Je pre mňa privilégiom byť dnes na tomto mieste a rád by som poznal všetkých bratov z rôznych miest v rôznych krajinách. Bol by som rád, aby teraz títo bratia povstali. Máme takých bratov? Áno, Boh vám požehnaj. Boh vám požehnaj mimoriadnym spôsobom. Iste. Amen. Všetci naši priatelia. Boh vám požehnaj. Je nádherné byť jedno v Kristu.

Máme tu niekoľko otázok, ale nie som si istý, či je o tieto otázky všeobecný záujem. Budeme sa im venovať, ale veľmi stručne. Sú veci, ktoré sú veľmi dôležité a ktoré musíme povedať.

Rád by som prečítal niekoľko veršov z 2. Tim. 2 – verše 1, 2 a 15:

„Ty teda, moje dieťa, mocnej v milosti, ktorá je v Kristu Ježišovi. A to, čo si počul odo mňa skrze mnohých svedkov, zver to verným ľuďom, ktorí budú schopní aj iných učiť. … Usiluj sa, aby si seba predstavil dokázaného Bohu, robotníka, ktorému sa netreba hanbiť, ktorý krojí Slovo pravdy, ako sa patrí.“

A taktiež z kapitoly 4 verš 2:

„Káž Slovo, pristupuj v pravý i nepravý čas, karhaj, tresci, napomínaj s celou zhovievavosťou a s učením.“

Toto miesto Písma má pre mňa veľmi mimoriadny význam. Uskutočnili sme s Bohom určité prežitia, ktoré majú mimoriadny význam. Hľadím späť na rok 1948, keď som posvätil môj život Pánovi a prijal Krista ako osobného Spasiteľa. Hľadím na rok 1949, keď som prijal krst Svätým Duchom. Hľadím na rok 1955, v ktorom prišiel brat Branham do Nemecka, a ja som strávil celý týždeň v jeho zhromaždeniach a bol som na vlastné oči a uši svedkom toho, čo Boh konal v našom čase. Mohol som povedať ako apoštoli Peter a Ján: „…čo sme počuli, čo sme videli svojimi očami, na čo sme sa dívali, a čoho sa naše ruky dotýkali, o Slove života“ [1. Jána 1:1]

Apoštol Peter mohol povedať v 2. Petra 1:18 „…ten hlas, ktorý sa zniesol z neba, sme my počuli, keď sme s Ním boli na tom svätom vrchu.“ Hlas povedal: „Toto je ten môj milovaný Syn, v ktorom sa mi zaľúbilo. Toho počúvajte!“ [Matúš 17:5, Marka 9:7, Lukáš 9:35]

Potom prišiel rok 1958, keď som bol na návšteve brata Branhama a na zhromaždeniach v Dallase v Texase, kde boli všetci veľkí evanjelisti. Brat Branham bol hlavným rečníkom vo večerných zhromaždeniach a ja som ho počúval prvý, druhý i tretí deň. Všetci ostatní kázali v ranných a popoludňajších bohoslužbách a skutočne vedeli, ako kázať. Niekedy im bolo pódium príliš malé. Vzali mikrofón do rúk a chodili sem a tam. Ja som však sledoval službu brata Branhama, ktorého som poznal od roku 1955. Vtedy v roku 1958 som pozoroval aj všetkých ostatných, ktorí kázali, a potom večer brata Branhama. Po troch dňoch som šiel za ním a povedal som mu: „Vidím rozdiel medzi tvojou službou a ostatnými bratmi.“ Brat Branham mi to potom dôkladne vysvetlil a na záver povedal: „Je to zvesť, ktorú mi Pán dal – v tom je ten rozdiel.“ A potom povedal: „Brat Frank, ty sa s touto zvesťou vrátiš späť do Nemecka.“

V októbri minulého roka boli dvaja naši bratia v Jeffersonville a hovorili s bratom Sothmanom, ktorý potvrdil môj rozhovor s bratom Branhamom. Boli to brat Thomas a brat Daniel. Oni sa ho nepýtali, ale on im to povedal a taktiež potvrdil môj rozhovor s bratom Branhamom z 3. 12. 1962. Oni sa ho nepýtali, on im to sám povedal.

Jedná sa o mimoriadne prežitia, ako to z 2. 4. 1962 alebo z roku 1976, keď mi Pán povedal: „Zruš svoju cestu do Indie!“ Počas letu z Bombaja do Madrasu, ktorý som mal rezervovaný, začalo lietadlo horieť a všetkých 96 pasažierov zahynulo. Moje meno bolo na zozname pasažierov, ale Pán mi vo Svojej milosti vopred oznámil, že musím túto cestu zrušiť.

Takže je mnoho prežití, ktoré mi Pán z milosti daroval, a jedno z nich bolo v Marseille, kde za mnou po prvýkrát prišli bratia s otázkou o siedmich hromoch. Nič som o siedmich hromoch nevedel a ani dnes o nich nič neviem, ale bol som veľmi smutný, že som na tú otázku nedokázal odpovedať, pretože až do toho dňa som mohol z Biblie odpovedať na každú otázku. Túto otázku som však nemohol zodpovedať a bol som veľmi smutný. Povedal som len: „Dobrú noc, bratia…“ a šiel som do svojej izby. Ešte dnes mám tie isté hodinky, ktoré ešte stále fungujú. Keď to prežitie skončilo, bolo 4:55 ráno. Pán na mňa ohromným hlasom zvolal: „Môj služobník, vstaň a čítaj 2. Timoteovu 4!“ Rýchlo som musel vstať, otvoril som svoju Bibliu a čítal som verše 1 – 5 a potom sa začal opäť s veršom 1 a po veršoch 2 a 3 som odložil Bibliu, pretože tam stojí napísané: „Káž Slovo, pristupuj v pravý i nepravý čas…!“ Káž Slovo! „Lebo bude čas, keď neznesú zdravého učenia, ale podľa vlastných žiadostí budú si hromadiť učiteľov, lebo ich budú svrbieť uši a odvrátia uši od pravdy a obrátia sa k bájkam.“

My neveríme žiadnym bájkam, my veríme Božiemu Slovu! V tom okamihu som Bibliu položil na malý stolík a pozdvihol svoje ruky hovoriac: „Drahý Pane, tak iste, ako si práve ku mne hovoril a prikázal mi vstať a čítať 2. Timoteovu 4, tak to, čo sedem hromov vyslovilo, nie je napísané v Božom Slove, a preto nikto, nikto, nikto nebude nikdy kázať to, čo sedem hromov vyslovilo.“ Oni budú kázať to, čo oni sami hovoria, ale nie to, čo hovorí Biblia. A preto máme toľko smerov, ktoré sa odvolávajú na sedem hromov. Nie je to pravda! V Biblii neexistuje žiadne učenie siedmich hromov. Ľudia tomu však zle porozumeli.

Stretol som sa s bratom Branhamom tesne pred otvorením siedmich pečatí. Bol som v jeho dome, videl som, čo sa stalo. Mal videnie, v ktorom videl, že v čase, keď budú rozširovať cestu, na ktorej býval, stroje budú chodiť hore-dolu po ceste a plot jeho pozemku bude na trávniku, sa presťahuje z Jeffersonville do Tucsonu. Ja, brat Frank, som v decembri 1962 videl stroje, ktoré chodili hore-dolu po ulici Ewing Lane. Videl som plot položený na trávniku, tak ako to videl brat Branham vo videní. Brat Branham mi povedal, že toto videnie sa teraz napĺňa a on sa v januári 1963 na základe videnia presťahuje do Tucsonu v Arizone. Potom ma požiadal, aby som namiesto neho kázal v zhromaždeniach Obchodníkov plného evanjelia, ktoré organizoval Demos Shakarian. Nikdy predtým som v Los Angeles nebol, nikdy som nepočul o Demosovi Shakarianovi, ani o organizácii Obchodníci plného evanjelia, ale brat Branham ma požiadal, aby som tam šiel a namiesto neho tam kázal. A presne to som urobil.

Takže som osobne poznal brata Branhama, ale poznám aj Boha toho Williama Branhama, poznám toho, ktorý ho povolal a ktorý mu dal božské poverenie.

Moji milovaní bratia, obzvlášť vy, kazatelia, je veľmi dôležité poznať Pána, je veľmi dôležité poznať Božie Slovo skrze Božie zjavenie. Aby som bol úprimný, len poslednú noc som po prvýkrát videl v Matúšovi 24 to, čo je napísané vo verši 44. Zvyčajne čítam iné miesta a na základe poverenia poznám verše 45 – 47, ale toto som zistil len včera, keď sme toto miesto Písma čítali – a to prečítame až po verš 47, aby sme poznali biblické spojenie a boli pripravení na návrat Pána. Čítajme Matúša 24:44:

„Preto aj vy buďte hotoví, lebo v tú hodinu, v ktorú sa nenazdáte, príde Syn človeka.“

Buďte hotoví! Toto musí zvesť hodiny vykonať! Pripraviť ľud na návrat Pána. Pripraviť ľud hotový stretnúť sa s Pánom, keď príde. Potom nasleduje verš 45: „Ktože je tedy tým verným sluhom a opatrným, ktorého ustanovil jeho Pán nad Svojou čeľaďou, aby im dával pokrm na čas?“ Z Božej milosti rozumieme, že všetko, čo Boh zjavil apoštolom, všetko, čo Boh zjavil apoštolovi Pavlovi, on zdieľal s ostatnými službami ako napr. s Timoteom, Títom a inými – tak je to dnes: Brat Branham zvestoval Božie Slovo nám, ja zvestujem Božie Slovo vám a všetci bratia zvestujú Slovo vám – v rovnakom Svätom Duchu to isté zjavenie a to isté učenie. Preto rozumieme Písmu v súvislostiach.

Prichádzame k otázkam, milovaní bratia. Chcem, aby ste porozumeli tomuto: Nesmiem mať nič do činenia s lokálnymi zbormi. Ja do vášho mesta len prichádzam a odchádzam do ďalšieho a od úplného začiatku som v jednom meste nikdy nestrávil viac ako 2 dni. Nikdy som nemal viac ako 2 – 3 zhromaždenia v rovnakom meste, pretože mi bolo prikázané ísť od mesta k mestu, a čím viac miest môžem navštíviť, tým lepšie. Mnohé z týchto otázok sa týkajú lokálnych zborov, ale pre tento účel Boh ustanovil vás, nie mňa. Ja prichádzam, aby som vás navštívil, aby som vám ukázal, že som váš brat. Som však len váš brat, nie som váš pán, nie som nad vami, som s vami. Všetci sme na rovnakej úrovni a je len jedna hlava a tou je Ježiš Kristus. Existujú bratia, ktorí vzdávajú príliš veľa chvály bratovi Branhamovi a to je absolútne prevrátené. Brat Branham bol len nádoba, niekto, kto nám má ukázať cestu. Ako keď cestujete po diaľnici a vidíte značku, ktorá vám ukazuje cestu. Nezastavíte sa pri značke, ale pokračujete na ceste, pretože značka len ukazuje smer, aby ste mohli dosiahnuť cieľ. Rovnakým spôsobom, moji milovaní bratia, vzdávajme všetku slávu Bohu v mene Ježiša Krista. Toto je moje absolútne presvedčenie! Vzdávame všetku slávu Bohu v Ježišovom svätom mene.

Ani brat Branham nezaložil žiadny lokálny zbor. Mal domovský zbor v Jeffersonville a dokonca učinil výrok, že všetky kázania, ktoré bude kázať, ktoré sú určené Cirkvi živého Boha, bude kázať v Jeffersonville. Vo všetkých ostatných mestách nemohol zachádzať do hlbokých vecí Božieho Slova, pretože v rôznych cirkvách boli rôzne učenia, ale v jeho domovskom zbore kázal všetky hlavné kázania – napr. o siedmich cirkevných obdobiach, dokonca ešte pred otvorením siedmich pečatí.

Bratia, je dôležité, aby ste vedeli, že to, čo bolo bratovi Branhamovi ukázané vo videní – že bude v Arizone na hore Sunset, kde videl v nadprirodzenom oblaku zostúpiť sedem anjelov – to nebol príchod Pána. Dokonca aj brat Branham povedal, keď vzal tú fotografiu oblaku: „Tu vidíte Ježiša ako Sudcu s bielym svetlom okolo hlavy.“ Nie Syna človeka, nie ako Ženícha, vidíte Ho ako Sudcu! Od otvorenia pečatí začal súd od domu Božieho! Veci musia byť napravené! V Cirkvi Ježiša Krista nesmie ostať žiadny blud. Ježiš Kristus je Sudca, On je Spasiteľ, On je všetko vo všetkom, On je Boží Syn, Syn človeka, Syn Dávidov, Syn Abraháma, On je Prostredník, On je Prímluvca, On je Prvý a Posledný, On je Boh zjavený v tele! Emanuel – Boh s nami! O mnoho vecí sa musí postarať.

Z Božieho Slova rozumieme, že úplne všetko, čo Boh koná, musíme správne porozumieť a musíme to správne zaradiť. Občas brat Branham hovorí o službe dvoch prorokov a o tri a pol roku. Obzvlášť v kázaní 70 Danielových týždňov hovorí o celom období medzi vytrhnutím a začiatkom tisícročného kráľovstva a celý zbor (asi 350 ľudí) po ňom opakuje, pretože brat Branham ich o to požiadal. Môžete to počuť na páske: „Jeden týždeň je sedem rokov.“ Všetkých 350 ľudí v modlitebni spoločne s bratom Branhamom opakujú: „Jeden týždeň je sedem rokov.“ A my musíme pochopiť, čo mal brat Branham pred duchovnými očami, keď hovoril o 3,5 roku alebo 7 rokoch. Musíte byť pod vedením Svätého Ducha a nebrať len jeden citát odtiaľto a druhý odtiaľ, ale vziať všetky výroky, ktoré k danej téme vyslovil, a potom budete mať úplný obraz a nebudete vytvárať problém.

Jedna z otázok znie, či má byť v jednom meste len jeden zbor. V dňoch Biblie bola len jedna Cirkev a Sväté Písmo hovorí v knihe Skutkov, že sa zhromažďovali v rôznych domoch, Šalamúnovej sále a chráme, ale boli jedno srdce a jedna duša. Jedno srdce a jedna duša! Či už sa zhromažďovali v chráme alebo v Šalamúnovej sále alebo v rôznych domoch – nebolo žiadne rozdelenie – boli jedno srdce a jedna duša! Čakali na návrat Krista.

Kinshasa nie je len mesto, je to skôr ako provincia. Ak by tu bolo niekoľko miest, kde sa ľudia zhromažďujú, tak to nie je problém. Problém je, ak brat povstane s určitým zjavením, rozdeľuje telo Krista, prináša zmätok a zakladá vlastný zbor! To je tá zlá vec na tom! Nie ak máte zhromaždenia tu alebo tam – to nie je problém. Dovoľte mi povedať toto: Všetci títo bratia, ktorí tu dnes sú, sú jedno v Slove a jedno v Duchu! Aj keď sú rôzne lokálne zbory, tak sú všetci jedno a veriaci sa zhromažďujú! Ale akonáhle jeden brat povstane a povie: „Mám mimoriadne zjavenie. Založím vlastnú skupinu“, tak to nie je správne! To nie je biblické! Nie! My musíme byť poslušní Božiemu Slovu! Najprv musia byť všetci kazatelia v Božom Slove a potom budú aj veriaci v Božom Slove.

Smutná situácia však spočíva v tom, že jedni nasledujú jedného brata, ďalší druhého, ďalší tretieho, ja sa však pýtam, či nasledujete Krista! Ako hovorí apoštol Pavol: „Buďte mojimi nasledovníkmi, ako som i ja Kristov.“ [1. Korinťanom 11:1] Títo bratia nasledujú Krista. Oni nenasledujú nejakého brata z New Yorku, Los Angeles, Kanady alebo Nemecka – najprv musíme nasledovať Krista! A potom budú ľudia nasledovať Krista s nami.

Takže milovaní súrodenci, prišiel čas (a to obzvlášť pre všetkých veriacich) nepodporovať brata, ktorý nekáže Božie Slovo. Ak podporujete brata, ktorý vyučuje učenie siedmich hromov, ste mimo Božej vôle, pretože ten brat je mimo Božej vôle.

Spomínam si na svoju návštevu v Johannesburgu pred rokmi. Keď ma brat, ktorý tiež poznal brata Branhama, pozval na čaj. Počas rozhovoru povedal: „Brat Frank, ty cestuješ po celom svete, ale nekážeš zvesť.“ Bol som trochu šokovaný a povedal som: „Brat, to mi musíš vysvetliť.“ A jeho odpoveď znela: „Keďže nekážeš sedem hromov, nekážeš zvesť. Pretože zvesť je sedem hromov.“ Bol som veľmi smutný a povedal som: „Milovaný brat, prosím, povedz mi, čo je sedem hromov.“ Odpovedal: „Je to zjavenie.“ Spýtal som sa: „Oznám mi toto zjavenie.“ Povedal: „Je to tajomstvo.“ Tak som ho požiadal: „Oznám mi toto tajomstvo.“ Na záver som začal plakať a povedal som: „Brat, musíme skončiť tento rozhovor. Ty si zvedený. Si zvedený.“ Nechal som čaj tak a požiadal som brata, aby ma vzal na letisko.

Dovoľte mi povedať s absolútnou istotou Božieho Slova: Ak niečo nie je napísané v Božom Slove, ako si to môžem overiť? Ak čítam Písmo, tak musím byť schopný overiť si to. Ako keď brat Branham hovorí, že Boh zasľúbil, že predtým ako príde veľký deň Pánov, pošle proroka – tak potom môžem ísť do Malachiáša 4, Matúša 17, Marka 9, z jedného miesta na druhé a overiť si to v Božom Slove – v Starom i Novom zákone. Kde môžete overiť sedem hromov? Pretože vás milujem – milujem vás pravou Božou láskou – hovorím vám pravdu. Keď bol brat Branham na hore Sunset, predtým ako sa zjavil nadprirodzený oblak, zaznelo sedem mohutných úderov hromu. Celá zem v okolí sa zatriasla a z kopcov sa valili dolu kamene. Vrcholky stromov boli zrezané. Keď sme sa stretli s bratom Greenom v Tucsone, po odchode brata Branhama, tak nás vzal na toto miesto na hore Sunset a ukázal nám skaly, ktoré sa skotúľali dolu, ukázal nám stromy, ktoré boli zrezané. Tieto oči to videli. A aj on nám vydal svedectvo. Moji drahí bratia, brat Branham sedemkrát udrel na kazateľnicu a odvolával sa na sedem úderov hromu z 28. 2. 1963 len v spojení s otvorením siedmich pečatí, pretože v okamihu, keď zaznelo sedem mohutných úderov hromu, sa brat Branham pozrel nahor a videl nadprirodzený oblak. Bol vzatý do oblaku a videl sedem anjelov vo forme pyramídy a povedal o tom: „Tých šesť pre mňa neznamenalo toľko ako ten siedmy.“ Bol to ten siedmy anjel v pyramíde, ktorý bratovi Branhamovi povedal, že sa má vrátiť do Jeffersonville, pretože bude otvorených sedem pečatí. Brat Branham bol poslušný tomuto božskému povereniu, vrátil sa do Jeffersonville a od 17. do 24. 3. 1963 kázal o siedmich pečatiach.

Ak brat Branham hovorí, že v siedmich hromoch je viera k vytrhnutiu, tak hovorí aj mnoho iných výrokov a bratia nepochopili priame spojenie, v ktorom tieto výroky učinil. Oni majú vlastné myšlienky, vlastné výklady a hovoria: „Prorok povedal, prorok povedal…“, ale nepochopili súvislosť, v ktorej prorok hovoril. Z Božej milosti – nebolo to moje rozhodnutie, ale všemohúci Boh vie, ako veci konať, pretože som sledoval službu brata Branhama až po otvorenie siedmich pečatí a po otvorení siedmich pečatí. Prekladal som kázania do nemeckého jazyka a poznám každé kázanie veľmi dobre. Môžem na základe božskej autority Božieho Slova povedať: Ak niečo nie je napísané v Božom Slove, nechajte to na Boha, On sa o to postará.

V mene Pánovom hovorím: Každá služba, ktorú Boh ustanovil v tele Ježiša Krista, bude k budovaniu tela Ježiša Krista. Nebude ku rozdeleniu, nebude ku zmätku. Efežanom 4, 1. Kor. 12 a 14 – v tele Ježiša Krista sú rôzne služby k zdokonaľovaniu tela Ježiša Krista, postavené do služby tela Ježiša Krista vo finálnom Božom diele v čase milosti na zemi. Nebude to prorok, nebude to kazateľ – bude to celé telo Krista! Každý úd tela Ježiša Krista bude mať účasť pri záverečnom hnutí Svätého Ducha.

Vy všetci, milovaní bratia, ktorí kážete Božie Slovo, čítajte obzvlášť Efežanom 4 – čítajte všetky verše a zistíte, že sa to deje ku zjednoteniu tela Ježiša Krista, aby bolo telo Ježiša Krista privedené k dokonalosti, aby sa mohlo naplniť Písmo: „Jeden Pán, jedna viera, jeden krst.“  [Efežanom 4:5] Jedna zvesť, jedno božské zjavenie – zjavenie Ježiša Krista! Nie zjavenie nejakého brata, ale zjavenie Ježiša Krista – to je 1. verš z posledných 24 kapitol Biblie [Zjavenie 1:1] – „Zjavenie Ježiša Krista…“ Grécke slovo „apokalypsa“ znamená odhalenie. Ak je niečo skryté a nič nevidíte a potom nastane apokalypsa – odhalenie, odokrytie – potom môžete vidieť. Z Božej milosti sme prijali to najväčšie zjavenie.

Moji milovaní bratia, nikdy nebol na zemi čas, v ktorom sa nadprirodzené veci diali tak ako v našom čase. Počas posledných 2 000 rokov nebola na zemi taká služba. Náš milovaný brat William Branham bol zasľúbený prorok so zasľúbeným Slovom pre deti zasľúbenia, aby nás informoval o celej Božej rade a nie aby nás vzal preč od Slova k vlastným učeniam.

Moji milovaní bratia, dovoľte mi povedať: Ak sa pozriete na Jehovových svedkov, tak vidíte, že majú vlastného „proroka“, ak sa pozriete na všetky denominácie, tak vidíte, že všetky nasledujú svojho „proroka“, ak sa pozriete na Adventistov siedmeho dňa, tak vidíte, že nasledujú svoju „prorokyňu“ a táto prorokyňa tvrdila, že je naplnením Malachiáša 4. Môžete prejsť od jednej denominácie k druhej – jedni nasledujú Josepha Smitha, niektorí Ellen White, niektorí Russela, iní v iných denomináciách zasa Martina Luthera, niektorí Zwingliho, ale prišiel čas, aby sme pochopili, že máme nasledovať Ježiša Krista!

William Branham, Boží služobník, nás nasmeroval k Ježišovi Kristovi, a preto musíme činiť to isté. Ak môžete povedať len: „Prorok povedal, prorok povedal…“ a nemôžete povedať: „Písmo hovorí…“, „Božie Slovo hovorí…“, tak ste v nebezpečenstve. William Branham bol prorok a Slovo prichádza k prorokovi a On nás privádza späť k Božiemu Slovu.

Chcem to počuť od celého tohoto zhromaždenia: Ste pripravení vrátiť sa späť k Božiemu Slovu? Amen! Boh vám požehnaj. Boh vám požehnaj. Iná cesta neexistuje. Nekritizujem, ale hovorím ešte raz: Niektorí nasledujú jedného brata… V New Yorku bol brat, ktorý povedal, že sedem hromov je sedem panien. Ďalší brat niekde inde povedal, že to je sedem veľkých mužov, ktorí budú cestovať po svete a budú mimoriadnym spôsobom použití. Ale sám našiel len jedného, a to bol on sám. Ostatných šiestich nenašiel. Mnohí po svete mu uverili, pretože sa mohol odvolávať na brata Branhama. Mal dokonca sen, na ktorý sa brat Branham odvolával, a ľudia ho rešpektovali. Teraz tento muž zomrel a čo sa stalo s ostatnými šiestimi? Hovorím v mene Pánovom: Neverte žiadnemu človeku! Verte Bohu! Verte Božiemu Slovu! Nenasledujte žiadneho človeka! Nasledujte Ježiša Krista a dokážete to!

Náš čas takmer pominul. Prvá otázka bola o Skutkoch 15. V Skutkoch 15 sa zhromaždil celý zbor, apoštoli a starší, pretože prišli apoštoli Pavol a Silas a zvestovali im, čo Boh koná uprostred národov. Potom prišla otázka obriezky a boli rozhodnuté štyri veci, ktoré musia byť dodržiavané. Je veľmi jasné, čo stojí v Skutkoch 15:

„Lebo za dobré sa videlo Svätému Duchu i nám neuvaľovať na vás viacej nijakého bremena krome toho nevyhnuteľne potrebného…”  [verš 28]

Ďalšia je zo Skutkov 20:7. Myslím, že to sme už zodpovedali.

Ďalšia sa týka 3. Mojžišovej 18:18 v spojení s 2. Samuelovou 13:12 a inými miestami. Ja nemôžem odpovedať viac, ako odpovedá Písmo. Ak ste ešte nedostali odpoveď, tak musíte čítať ešte raz. Musíte čítať ešte raz až kým nedostanete odpoveď. Odpoveď musí byť v Písme, ak nie je na tomto mieste Písma, čítajte ďalšie.

Ďalšia otázka sa týka Efežanom 2:7: „…aby v nasledujúcich vekoch ukázal nesmierne bohatstvo svojej milosti dobrotou na nás v Kristu Ježišovi.“ Áno! Amen. Boh nám dal všetko v Ježišovi Kristovi, našom Pánovi a musí to byť len zjavené. Milovaní bratia, príde okamih, keď sa všetky veci, ktoré Boh zasľúbil, stanú skutočnosťou. My všetci sa budeme diviť, čo Boh bude konať.

Ďalšia otázka sa týka Galatským 1:2 a neviem, o čo v nej presne ide. „…a všetci bratia, ktorí sú so mnou, zborom Galácie…“ Áno, áno, a oni sú aj dnes tu. Takí neboli len vtedy tam, ale sú aj dnes tu, pretože všetci bratia, ktorí boli s Kristom, boli s apoštolom Pavlom a poznali božské povolanie, ktoré mu bolo dané. Všetci bratia v čase brata Branhama neboli s inými evanjelistami, ale s bratom Branhamom. Je absolútne nutné postaviť sa na stranu Boha a Jeho služobníkov a poznať, čo Boh koná v našom čase. V čase nášho Pána mohli učení Písma poukazovať na to, čo Boh konal v minulosti.

Ďalšia otázka: Zvesť je krv Ježiša Krista. Môj Bože v nebesiach! Ako môže niekto vôbec napísať takúto vetu?! Zvesť je zvesť. Krv je krv. Všetko na správnom mieste. Na základe listu Židom náš Pán vošiel do svätyne svätých [Židom 6:20, 9:12]. V ráno vzkriesenia povedal: „Nedotýkaj sa ma, lebo som ešte nevstúpil hore k Svojmu Otcovi…“ [Ján 20:17] Ale večer mal obecenstvo so svojimi učeníkmi – krv bola na tróne milosti. Existujú ľudia, ktorí tvrdia, že od otvorenia pečatí krv viac nie je na tróne milosti. Krv bude na tróne milosti aj po vytrhnutí. Zjavenie 7:9, 13–14: „…veliký zástup, ktorý nemohol nikto spočítať…“ „…oblečení v tom dlhom bielom rúchu…“, tí, ktorí musia prejsť skrze čas súženia – oni obmyjú svoje rúcha v krvi Baránka. Zjavenie 7. Zabudnite na svoje špecialitky! Vráťte sa k jednoduchému kázaniu Božieho Slova! Nespôsobujte žiadne rozdelenie! Nech ste použití k budovaniu tela Ježiša Krista.

Niektorí veria, že Pán prišiel už v roku 1963, a pritom brat Branham ešte v roku 1965 hovorí ľuďom v rôznych mestách, že čakajú na príchod Pána. Neviem, ako je to možné, ale niektorí ľudia nemajú svoju hlavu v poriadku. Nie, nie sú v poriadku so Slovom, nie vo viere! Pretože Sväté Písmo hovorí, že keď On príde, tak ja odchádzam. Sväté Písmo hovorí, že „…budú dvaja na jednej posteli; jeden bude vzatý a druhý zanechaný. Dve budú spolu mlieť; jedna bude vzatá a druhá zanechaná. Dvaja budú na poli; jeden bude vzatý a druhý zanechaný.“ [Lukáš 17:34] Dnes sú všetci tu. Už som vám povedal, že keď mi brat z Virgínie v USA povedal, že oni všetci sú vytrhnutí a ja som pozostal, tak som povedal: „Brat, ja som tu a aj ty si tu.“ On povedal: „Je to zjavenie. Vytrhnutie je zjavenie.“ Povedal som: „Brat, stačí. Vytrhnutie je realita.“ Je to realita! Možno o tom budeme hovoriť dnes popoludní. Všetko, čo sa týka nášho Pána, je realita.

Sú tu aj iné otázky. Jedna sa týka Efežanom 4 a znie: „Musí mať každý počuteľné povolanie?“

Timotej nemal [počuteľné] povolanie. Ani Títus nemal [počuteľné] povolanie, ale mali službu, boli ustanovení Bohom. Len apoštol Pavol mal [počuteľné] povolanie, ale aj všetci ostatní bratia mali svoje služby. Boh používal Pavla a aj ostatné služby.

Ďalšia otázka sa týka Matúša 18. Ako toto miesto Písma používať v spojení s ostatnými miestami Písma. Ako som už povedal. Ja nemôžem povedať viac, ako hovorí Písmo. Ak ešte nemáte odpoveď, musíte čítať ešte raz. Musíte čítať aj ostatné miesta Písma, aby ste dostali odpoveď. A viete, čo je na tom tá dobrá vec? Potom nemôžete povedať, že vám dal brat Frank odpoveď! Potom máte odpoveď z Božieho Slova. To je veľmi dôležité. Nechcem, aby sa ktokoľvek z vás odvolával na mňa. To myslím vážne. To myslím vážne. Niekedy mi bratia volajú a povedia niekoľko slov a potom títo bratia z rôznych krajín povedia: „Hovoril som s bratom Frankom a brat Frank povedal…“ Už som skončil s [takýmito] rozhovormi s kýmkoľvek. Nemôžem hovoriť so žiadnym bratom. Môžem byť len poslušný povereniu, ísť od jedného mesta k druhému, zvestovať Božie Slovo a to, čo musím povedať, musím hovoriť odtiaľto, z kazateľnice. Nie v súkromných rozhovoroch!

Sú tu aj iné otázky, 1. Korinťanom 5, Galatským 5:12 – ako som už povedal, čítajte to ešte raz a dostanete odpoveď.

Ďalšia otázka je o Skutkoch 9:7 v porovnaní so Skutkami 22:9. Dve miesta Písma hovoria o tom, čo Pavol prežil na ceste do Damašku. Vlastne to stojí v Skutkoch 9, 22 a 26 a rozdiel spočíva v tomto: V kapitole 9 podáva správu Lukáš, nie Pavol. Lukáš hovorí o tom, čo sa stalo na ceste do Damašku. V Skutkoch 22 a 26 vydáva svedectvo Pavol. Ale ak čítate tieto dve správy pozorne, tak svedčia o tej istej veci. Jedna správa hovorí, že ostatní, ktorí Pavla doprevádzali, hlas nepočuli, a druhé svedectvo hovorí, že hlas počuli. Rozdiel spočíva v tom, že hlas nehovoril ku tým, ktorí Pavla doprevádzali. Dokonca ak ho aj počuli. Pán hovoril k Pavlovi, nie k tým, ktorí boli pri ňom. Ak tieto dve-tri svedectvá zhrniete, tak máte dokonalé porozumenie. Aj keď počuli hlas, Pán hovoril k Pavlovi. Nechajte to na Pána a Pavla. Starajte sa o veci, ktoré sa týkajú nás.

Ďalšia otázka sa týka Izaiáša 28:13 a opäť hovorím: Ak chcete mať odpovede pre Starý zákon, musíte čítať Nový zákon.

Ukončime týmito slovami: Prosím, milovaní bratia, nesústreďujte sa na špeciality. Nečiňte zo žiadnej témy svoju špecialitu. Dodržiavajte rovnováhu Božieho Slova v kázaní, v učení, vždy dodržiavajte rovnováhu Božieho Slova.

Ešte jedna vec, milovaní bratia: Nikdy nehovorte zle o inom bratovi. Niektorí bratia hovoria zle o inom bratovi a pokúsia sa zničiť jeho vplyv, aby zvýšili svoj vlastný vplyv. Keď som letel do Libreville, v lietadle som počul kázanie brata Branhama s názvom „Vplyv“ – ako rýchlo môžeme stratiť vplyv. Ak je zničená dôvera k službe… dokonca aj brat Branham učinil výrok: „Nemusíte zapichnúť kazateľovi do chrbta nôž, stačí, aby ste o ňom povedali niečo zlé a zničili vplyv, ktorý mu Boh dal. Prosím, ak ste povolaní do služby, kážte Božie Slovo! Nikdy v mojom živote som nezaútočil na žiadneho brata. Musím hovoriť o falošných učeniach, ale nikdy nezmieňujem brata menom. V žiadnom z mojich obežníkov som nikdy nezmienil brata menom. Aj keď sa pozriete späť na posledných pár rokov, koľko rôznych vecí vo zvesti vzniklo… Milujem bratov, ale ak brat povstane a povie: „Ja som Izaiáš 42, pretože niekto videl vychádzať z mojich očí plamene ohňa“, tak musím povedať: „Je len Jeden, ktorého oči sú ako plamene ohňa.“ Ani William Branham ani apoštol Pavol – oni boli Boží muži, ale len Ježiš Kristus putuje uprostred siedmich zlatých svietnikov a Jeho oči sú ako plamene ohňa. Okrem toho s Izaiášom 42 musíte prejsť k Matúšovi 12 a vidieť, ako sa toto miesto Písma naplnilo v Ježišovi Kristovi. Pýtam sa vás v láske a v Božej milosti: Ako môže brat vziať miesto Písma zo Starého zákona, ktorého naplnenie je ukázané v Novom zákone v Ježišovi Kristovi osobne, a použiť toto miesto Písma na seba? To nikto nemôže pochopiť. Príde však chvíľa, keď si niekto myslí, že je „niečím“ – vo chvíli, keď si [namyslene] myslíte, že ste „niekto“, že máte mimoriadne povolanie, že máte mimoriadnu službu, niečo vo vás povstane – váš nos ide nahor a potom…

Ostaňte pokorní! Buďte spokojní so službou, ktorú vám Boh dal!

V poslednom kázaní, ktoré som počul, sa brat Branham odvolával na Zachariáša 14: „V čase večera bude svetlo…“ a kázal celé kázanie „Posolstvo času večera“, kde porovnával proroctvá Starého zákona s Novým zákonom. Tak to učinil brat Branham so siedmimi hromami, ktoré zazneli 28. 2. 1963, a Zjavením 10, pretože to je jediné miesto v celej Biblii, ktoré hovorí o siedmich hromoch. Ak však pozorne počúvate, tak zistíte, že brat Branham použil slovo „tajomstvá“ – v množnom čísle – Biblia však hovorí v jednotnom čísle. A v súvislosti s tajomstvom – nielenže je v jednotnom čísle, ale hovorí, že bude zjavené tajomstvo Krista. Nie 40 tajomstiev, ktoré Pán vyslovil o Božom kráľovstve. Niektorí tvrdia, že existuje 40 podobenstiev, v ktorých Pán hovoril o Božom kráľovstve. Pán hovoril všetky veci v podobenstvách a skryl v nich to, o čo sa skutočne jednalo. Ľuďom hovoril v podobenstvách, ale k učeníkom hovoril veľmi jasne: „Vám je dané poznať tajomstvá kráľovstva Božieho…“ [Lukáš 8:10] Pretože brat Branham bol siedmy posol pre laodicejský cirkevný vek, v ktorom musia byť všetky veci napravené, v ktorom boli zjavené všetky tajomstvá plánu spásy od 1. Mojžišovej až po Zjavenie – v našom čase. Bratia, je to najúžasnejší čas v histórii ľudstva.

Aj ak sa jedná o záhradu Eden. Brat Branham povedal: „Anjel prišiel do mojej izby a povedal mi, čo sa stalo okolo poludnia s hadom a Evou a v rovnaký deň večer s Adamom a Evou.“ Povedal: „Anjel Pánov stál v mojej izbe a povedal mi, čo sa stalo v záhrade Eden.“ Verím z celého srdca, že William Branham bol muž poslaný Bohom, že William Branham bol posol tejto hodiny. On mal právo použiť Zjavenie 10, pretože on bol posledný posol cirkevného veku, skrze ktorého boli zjavené všetky tajomstvá Božieho Slova. Zjavenie 10 však ostáva, ako je, pretože je to prorocké miesto Písma a uskutoční sa tak, ako je napísané.

Moji milovaní bratia, ostaňte v Božom Slove, ostaňte v Božej vôli a nenasledujte žiadne učenie, ktoré nie je v Písme. Buďte si istí, že Boh dostojí Svojmu Slovu. Buďte v Božom Slove, buďte v Božej vôli. Vy všetci, milovaní bratia, ktorí zvestujete uprostred tejto služby po celom svete, v tomto meste, v tejto krajine – sú to bratia z vášho mesta a vašej krajiny v rôznych krajinách zvestujúci Božie Slovo a vždy ostávajú v Písme.

Už som učinil porovnanie všetkých denominácií, v ktorých ľudia nasledujú ich zakladateľov – či to už bol reformátor, či to bola „prorokyňa“ alebo ktokoľvek iný. Oni všetci sa vracajú späť a nasledujú túto jednu osobu. William Branham neprišiel, aby začal nové náboženstvo. William Branham bol poslaný všemohúcim Bohom, aby nás vzal späť k pôvodným učeniam Božieho Slova! Preto chápeme, že nekážeme Williama Branhama ani Pavla, ale Ježiša Krista, toho istého včera, dnes a naveky. Máme však skrze rovnakého Svätého Ducha rovnaké porozumenie, ako mali títo bratia. Ja, brat Frank, z Božej milosti nemám žiadny problém s ničím z toho, čo brat Branham povedal, pretože to môžem vziať späť do Písma a zaradiť presne tam, kde to patrí. Vezmite všetky veci späť do Slova, otvorte Písmo a kážte z Božieho Slova. Každý veriaci môže čítať a počúvať kázania brata Branhama. Áno. Vy nepotrebujete niekoho, aby to kázanie kázal ešte raz. Nie. Už bolo kázané. Každý ho môže počúvať. Dovoľte mi nakoniec učiniť výrok o 14 rokoch po odchode brata Branhama. Od roku 1966 do roku 1979 neexistovali falošné učenia, bratia necestovali z jednej krajiny do druhej a v tele Ježiša Krista bola jednota. Potom prišiel čas, v ktorom niektorí bratia vytrhli citáty zo súvislosti. Existujú celé knihy s výrokmi brata Branhama, ale tieto výroky sú vytrhnuté z kontextu a sú zoradené podľa toho, ako tomu nejaký brat porozumel. Musíte nechať každé miesto Písma v súvislosti, v ktorej bolo napísané. Musíte nechať každý výrok brata Branhama tam, kde ho učinil, a potom nie je žiadny zmätok.

Dúfam, že tomu rozumiete, pretože mám zodpovednosť a chcem vidieť Nevestu Krista pripravenú, pretože som dal Bohu sľub. Po odchode brata Branhama som vedel, že prišiel môj čas a učinil som v mnohých slzách s Bohom zmluvu. Povedal som: „Drahý Pane, budem Ti slúžiť po všetky dni môjho života, len ma zachovaj v Tvojom Slove, zachovaj ma v Tvojej vôli. Buď však so mnou takým spôsobom, žeby v Teba uverili všetci, ktorí budú počuť Tvoje Slovo z mojich úst, a videl som ich opäť v sláve.

Boh vám požehnaj. Som si istý, že vás uvidím opäť v sláve. Vy nenasledujete človeka, nasledujete Ježiša Krista a skrze vás bude zjavená jeho moc vzkriesenia. Pýtam sa na záver posledný raz: „Koľkí z vás veria, že je príchod Pána veľmi, veľmi blízko?“ Boh vám požehnaj. Povstaňme. Koľkí z vás veria pôvodnej zvesti hodiny? Povedzte Amen. Koľkí z vás odteraz nebudú veriť žiadnemu výkladu? Povedzte hlasné Amen! Amen. Koľkí chcú byť pripravení, ako sme čítali v Matúšovi 24:44, že máme byť pripravení? Viete, čo povedal brat Branham v kázaní Vytrhnutie? Najprv prichádza zvesť, pravé Slovo života, pokrm pre Nevestu, takže chápeme dve hlavné veci – jedna je zvesť – rozdávanie duchovného pokrmu Božiemu ľudu skrze zvesť hodiny.

Ako som sa už pokúsil povedať: Keď sa brat Branham odvoláva na Zachariáša 14, že v čase večera bude svetlo, tak hovoríme Amen! Keď Sväté Písmo hovorí o kriku o polnoci, tak hovoríme Amen! Ale nehovoríme, že čas večera bol dovtedy a dovtedy a odvtedy plynie polnočný čas a zaznieva krik kohúta. Nie, my tu nemáme kohúta. Nie, vôbec nie! To je prenechané Bohu, pretože sa to týka priameho príchodu Pána. Preto sme povedali to, čo je napísané: Pre niektorých to bude cez deň, pre niektorých v noci, pre niektorých večer – kedykoľvek to bude – vo všetkých časových pásmach na zemi. Na tom nezáleží. Je len jedna otázka: Sme pripravení? Sme pripravení? Preto pochopte z Božieho Slova, že čas nemôžeme rozdeliť – všetko sa deje práve teraz. Aj keď brat Branham kázal – odvolával sa na Zachariáša 14, Matúša 25, Lukáša 17 a všetky ostatné miesta Písma a o mnoho rokov neskôr sa my odvolávame na tie isté miesta Písma. Teraz sa nachádzame na konci konečného času.

Milovaní bratia, služobníci Boha Pána: Kážte len to, čo môžete kázať z Božieho Slova! Nepredávajte svoje právo prvorodenstva za americké doláre. V roku 1960 bol v Nemecku veľmi slávny evanjelista T. L. Osborn. Organizoval som jeho zhromaždenia v rôznych mestách a on ku mne prišiel so svojím veľkým autom a snažil sa ma presvedčiť, aby som sa stal jeho zástupcom a bol zodpovedným za jeho službu v Európe. Viete, čo sa stalo? Nie počuteľným hlasom, ale v mojom srdci znelo (rok 1960): „Nepredávaj svoje právo prvorodenstva za americké doláre!“ Nepredávajte svoje právo prvorodenstva – tieto slová vo mne od toho času ostali a vám radím: Ostaňte s Pánom a Boh bude s vami a všetky rozštiepenia skončia.

Nech sa všetci bratia, ktorí sú pod cudzími vplyvmi, pokoria a podriadia Bohu a Jeho Slovu, tak aby mohli všetky rozdelenia skončiť a Pán mohol mať Svoju cestu v tomto meste, v tejto krajine a na celom kontinente ku Jeho cti a sláve. Nech na vás všetkých spočívajú požehnania všemohúceho Boha v drahom mene Ježiša Krista, nášho Pána. Ak to prijímate, povedzte Amen. Amen!

Môžete sa posadiť. Ďakujem bratom za pozvanie a ďakujem všetkým rôznym bratom za to, že prišli z rôznych krajín a miest. Nech vás Boh požehná. Vráťte sa s novým povzbudením slúžiť Pánu, slúžiť telu Krista, zdieľať živý chlieb života a Boh bude s vami. Modlite sa za mňa a ja sa budem modliť za vás.

Boh vás všetkých požehnaj. Ďakujem za preklad.

[modlitby bratov]

Pane Bože, na základe autority Tvojho Svätého Slova sú všetci slúžiaci bratia, ktorí sú tu teraz zhromaždení, Tebou ustanovení do služby. Oni veria Tebe a Tvojmu Slovu. Nech na nich spočíva rovnaký Svätý Duch, aký spočíval na všetkých prorokoch, na našom Pánovi a novozákonnej Cirkvi, ten istý Svätý Duch, ktorý spočíval na bratovi Branhamovi. Nech sú všetci vedení Svätým Duchom do každej pravdy. Požehnaj ich telesný život, požehnaj ich duchovný život, požehnaj ich služby! Požehnaj ich služby! Posväcujeme ich Tebe!

Z Božej milosti buďte odvážni a slúžte Pánovi a On bude s vami každý deň tak, ako to zasľúbil: „Ja budem s vami…“ Vezmite to osobne! „Ja budem s vami…“ Ktokoľvek ste, nech požehnania všemohúceho Boha spočívajú na všetkých služobníkoch Krista, na všetkých zboroch. Nárokujeme si Božie víťazstvo v mene Ježiša pre celé telo Krista, pre Nevestu Ježiša Krista!

Ďakujeme Ti za tento deň. Ty si učinil tento deň a my sa v ňom smieme radovať. Pane Bože, ďakujem Ti ešte raz, pretože toto môže byť pre mňa posledný raz. Ja neviem, Ty to vieš. Ja by som sa rád vrátil, ale bol by som radšej, ak by sa Ty vrátil, predtým ako by som sa mohol vrátiť ja. Nech skrze Božie požehnania je Nevesta pripravená, aby sme my boli pripravení na návrat Ježiša Krista. Boh vám požehnaj v Ježišovom mene. Amen.

____________________________________________________________________________

Ak máte záujem o literatúru a DVD na rôzne biblické témy, napíšte nám:

Slobodná ľudová misia, I. Krasku 18, Trnava, 917 05
internet: www.misia.sk

email: info@misia.sk

☎ 0905 414 701

____________________________________________________________________________

Naše internetové vysielania môžete sledovať každý prvý víkend v mesiaci v sobotu večer o 19:30 a v nedeľu ráno o 10:00 na stránkach www.misia.sk

Kázania môžete naživo počúvať v 13 rôznych jazykoch po celom svete. Priamy prenos zo zhromaždení v Zürichu je dostupný na internete posledný víkend každého mesiaca o 14:00 v nemčine, francúzštine, angličtine a slovenčine

Ďalšie kázania v češtine nájdete na stránkach youtube.com pod názvom svobodnalidovamisie

EF 2010-08-08-Kinshasa
Prepis kázania
SK